Veikko Hoffrén

Veikko Johannes Hoffrén (16. maaliskuuta 1931 Pori – 4. maaliskuuta 1988 Pori)Muistokirjoitus, Veikko Hoffren, Etelä-Suomen Sanomat, 1988, No 69, sivu 9, julkaistu 10.3.1988 oli suomalainen moukarinheittäjä.Urheilumme Kasvot Osa 2, Hoffren, Veikko Johannes, sivu 1265, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1974 Hän edusti Porin Pyrintöä ja Turun Tovereita.

Hoffrén voitti moukarinheiton Suomen-mestaruuden Tampereella 1957. Hän saavutti myös SM-hopeaa vuonna 1958 sekä pronssia vuosina 1952, 1953, 1954 ja 1956. Hän edusti Suomea 19 maaottelussa vuosina 1952–1959. Ennätyksekseen hän heitti tuloksen 60,88 m vuonna 1957.

Hoffrén rikkoi Pieksämäellä vuonna 1957 Uuno Veirilän 18 vuotta vanhan Suomen ennätyksen 58,67 m tuloksellaan 60,13 m ja rikkoi samalla Suomessa ensimmäisenä 60 m haamurajan. TUL:n mestari hän oli neljänä vuonna, piirinmestari kymmenen kertaa. Maaotteluvoittoja hänellä oli viisi. Hoffrén veti Porin moukaripörssiä vuodesta 1952 ja kuului PoPy:n yleisurheilujaostoon.

Hoffrén oli ammatiltaan rakennusmestari ja hänen kotikuntansa oli Pori. Hoffrén harrasti kalastusta. Hän kuoli 56-vuotiaana vuonna 1988 ja hänet on haudattu Käppärän hautausmaalle Porissa.

 Lähteet 

Luokka:Suomalaiset moukarinheittäjät
Luokka:Vuonna 1931 syntyneet
Luokka:Vuonna 1988 kuolleet